Čaušica
Čaušica (arī Čauča, Čauša, Čaušanka, Čuča, lejtecē arī Toūša, Tovša, baltkrievu: Ціўша, krievu: Чаушица/Тивша) ir Sarjas labā krasta pieteka Krāslavas novadā un Baltkrievijā. Iztece no Čausu ezera Svariņu pagastā. Tek dienvidaustrumu virzienā. Lielākā pieteka - Tovša. Lejtecē upe veido Latvijas - Baltkrievijas robežu. Ietece Sarjā vietā, kur Sarja pamet Latvijas teritoriju. Upi šķērso valsts autoceļi V620 (Asūne – Panova), V621 (Asūne – L.Grizāni – Porečje). Upes krastos atrodas Reiniki, Kacari, Loci, Neikšāni, Moroziki. Upes labajā krastā - Fridrihovas pilskalns.